เตรียมตัวบริหารตา
อย่างที่เราบอก ว่ายังไม่มีข้อมูลทางวิทยาศาสตร์มารับรอง ว่าบริหารดวงตาแล้วทำให้สายตาคุณดีขึ้นได้ เพราะฉะนั้นก่อนเริ่มบริหารดวงตาด้วยตัวเอง ให้ลองปรึกษาและรับการตรวจเช็คสายตาโดยนักทัศนมาตร (optometrist) ผู้เชี่ยวชาญซะก่อน ในเมืองไทยค่อนข้างหายากและค่ารักษาแพง อาจเปลี่ยนไปพบจักษุแพทย์แทนก็ได้ เพื่อให้รู้ปัญหาสายตาที่อาจมี และรับฟังคำปรึกษาและแนะนำ ว่าการบริหารดวงตานั้นจะส่งผลดีต่อสายตาของคุณหรือไม่อย่างไร   ย้ำกันอีกที ว่าบริหารตาแล้วไม่ได้ช่วยรักษาหรือแก้ปัญหาดวงตาที่คุณมีอยู่ เช่น สายตาสั้น (myopia) สายตายาวตามวัย (presbyopia) และสายตาเอียง (astigmatism)  หมอตาทั้งหลายยืนยันได้ ว่าถ้าใครบอกว่าบริหารตาแล้วตาจะดีจน "โยนแว่นทิ้งไปได้เลย" น่ะเป็นพวกโม้ อวดอ้างทั้งเพ   แต่ก็ไม่เสียหายอะไร ถ้าคุณจะลองบริหารดวงตาดู โดยเฉพาะคนที่สายตาปกติหรือไม่ได้เป็นโรคตาต่างๆ ที่อาจกำเริบได้ถ้าใช้สายตาบ่อยๆ แต่ถ้าคุณเป็นโรคตาร้ายแรงอย่างต้อกระจก (cataract) ตาบอดข้างเดียวหรือทั้ง 2 ข้าง หรือกำลังพักฟื้นหลังบาดเจ็บที่กระจกตา (cornea) เราแนะนำว่าไม่ควรบริหารดวงตา
พบนักทัศนมาตร (optometrist) ก่อนเริ่มบริหาร.
https://www.wikihow.com/Exercise-Your-Eyes
Preparing Your Eyes for Exercise